Тааттааҕы Былатыан Ойуунускай аатынан норуот тыйаатыра

Тааттааҕы Былатыан Ойуунускай аатынан норуот тыйаатыра - Таатта улууһун киинигэр Ытык Күөлгэ баар Саха сиригэр бастакы норуот тыйаатыра.

РСФСР Култуураҕа министиэристибэтин көҥүлүнэн 1959 сыллаахха тэриллибитэ. Бу иннинэ 1957 сыллаахха Таатта артыыстара бэйэлэрин ускуустубаларын Москуба куоракка ситиһиилээхтик көрдөрбүттэрэ олук буолбутаhttp://www.exo-ykt.ru/articles/24/index.php?ELEMENT_ID=2250  Олонхо как новый вид театрального искусства. "Эхэ столицы" хаһыат, 2010.03.19.  

 Устуоруйата 
 Тэриллии иннинээҕи 
1953 с. РСФСР урдунэн уус-уран самодеятельнай көрүү ыытыллыбыта. Ол түмүк көрүүтүгэр оройуон 20 талыы ыччата өрөспүүбулүкэҕэ киирэн I миэстэни ылбыттара. Саара Галимуллина, Мария Константинова, Константин Байбаллыков, Михаил Тихонов, Гаврил Неустроев о.д. а. лауреааттарынан буолбуттара.

1957 с. ахсынньыга Москубаҕа буолбут саха литературатын уонна ускуустубатын биэчэрдэригэр оройуон уус-уран самодеятельнаһын 27 бастыҥ кыттааччылара Л. Турнин, И.Жегусов, А. Андросов, А. Егоров, Г. Неустроев, Л. Андросова, В. Чьямова о. д. а. ситиһиилээхтик кыттан кэлбиттэрэ.

1959 с. Саха сирин ыччатын иккис өрөспүүбүлүкэтээҕи бэстибээлэгэр култуура оройуоннааҕы дьиэтин уус-уран самодеятельноһа кыттыбыта. Онно оскуола үөрэнээччитэ Нина Хоютанова, ол кэннэ В.Ким, В.Орлова, И. Слепцов, И. Жегусов о. д. а. бэстибээл лауреааттарын аатын ылбыттараАндросов Н.Х. Сырдык суолунан. 1972 с.

 Тэриллии 
РСФСР Миниистирдэрин сэбиэтин 1959 с. олунньу 28 к. уурааҕынан, РСФСР үрдүнэн 100 саҥа «Баҕа өттүнэн оонньооччулар драматическай норуодунай тыйаатырдарын» тэрийии буолбута. Өрөспүүбулүкэҕэ балаҕан ыйыгар Саха АССР Миниистирдэрин Сэбиэтэ аан бастаан Тааттаҕа норуодунай тыйаатыры аһарга быһаарбыта.

Аан бастааҥҥы норуодунай тыйаатыры 1959 с. ахсынньы 26 к. Ытык Күөлгэ үөрүүлээхтик миитиннээн оройуон үлэһиттэрэ аспыттара. Оттон норуодунай театры аһар туһунан уураах күһүн тахсыбыта.

 Быһаарыылар 

Категория:Норуот тыйаатырдара
Категория:Тыйаатыр
Категория:Таатта улууһа